text:
“O koya oqo sa yaco kina ko koya me dautataro e na veiyalayalati vou, me ra rawata kina ko ira ka kacivi na ivotavota tawa mudu ka yalataki.” – (Iperiu 9:15)
E na Nona a cabora na i madrali cecere ni Nona bula na Karisito, e a tauyavutaki kina na veiyalayalati vou ni Kalou kei ira na Nona tamata. Na veiyalayalati vou oqo, o koya ka sosomitaka na ka makawa ka a caka e na gauna e liu sara, e na nona a kureitaka na dra vei ira na Isireli ko Mosese e na ruku ni ulunivanua ko Sainiai, e a tauyavutaki e na dra i Jisu e na ruku ni delana mai Kalivari.
O koya ka vola na ivola vei ira na kai Iperiu, e a tokaruataka na ka e a sa yalataka oti na Kalou e na vosa nei Jeremaia me baleta na veiyalayalati vou oqo:
Sa vosa ko Jiova, e na yaco na siga, “Ka’u na cakava kina na veiyalayalati vou vei ira na mataqali nei Isireli kei na mataqali nei Juta: E na sega ni vaka na veiyalayalati ka’u a cakava vei ira na nodra qase. E na siga ka’u a taura kina na ligadra me’u tuberi ira mai na vanua ko Ijipita; Ni ra sa sega ni tu dei e na noqu veiyalayalati, a sa kaya kina ko Jiova, ka’u a sega ni maroroi ira. A sa kaya ko Jiova, sa vakaoqo na veiyalayalati ka’u na cakava vei ira na mataqali nei Isireli ni sa oti na gauna ko ya; Au na tugana na Noqu vunau ki na lomadra, ka vola e na yalodra: ia ka’u na yaco me nodra Kalou, ia era na yaco me Noqu tamata. (Iperiu 8:8-10)
Na veiyalayalati vou, e solia vei keda e dua na loloma mai yaloda vua na Kalou kei na Nona ivunau, ka sega ni vaka na noda muria ga na ivakaro e taudaku. E qai kena ikuri, ni da ciqomi Jisu Karisito me Turaga ka iVakabula ka da vakacabori keda Vua, eda sa na yalodei ni na dau dinata na Nona yalayala kece na noda Kalou yalo dina. E sa na noda Kalou ko Koya, ka da sa na wili me Nona tamata.
E a kaya ko Jisu, “Oqo na noqu dra ni veiyalayalati vou sa liviraki e na vukudra e lewe vuqa, me bokoci na ivalavala ca” (Maciu 26:28). Na veiyalayalati ka vauci keda Vua na Kalou e sa vakadeitaki tu e na dra i Jisu. Kevaka e a sega na dave ni Nona dra, ke sega ni rawa me vakadeitaki na veiyalayalati. E na sega na kena kaukauwa. Ia, baleta ga na Nona dra, e sa rawa kina me noda na yalayala kece ni veiyalayalati vou. Na iVola Tabu e ivakadinadina ka cereka vei keda na ka e sa solia vei keda na Kalou e na vuku i Karisito. E na veiwase ka tarava, eda na dikeva kina na veivakalougatataki e vuqa ka sa soli tu me noda e na vuku ni dra i Jisu.
KO JISU NA NODA BETE LEVU CECERE
E sega walega ni imadrali me bokoci kina na noda ca ko Jisu, ia e noda Bete Levu cecere talega, o Koya ka a kauta na isolisoli ni Nona dra talei ki na icabocabo-ni-bulubulu ni Kalou. “Sa qai nona na cakacaka vakabete e uasivi cake, me vaka sa dautataro talega ko koya e na dua na veiyalayalati e uasivi cake, o koya sa vakataudeitaka e na vosa ni yalayala e uasivi cake” (Iperiu 8:6). O koya ka a vola na ivola vei ira na kai Iperiu, e a kila vakamatata tu na itavi vakabete nei Karisito. E vakamacalataka o koya na kena uasivi cake na veiyalayalati vou ni dra, kei Koya e Nona:
E sega talega e na dra ni me kei na luve ni pulumokau, e na nona dra ga sa curu vakadua ki na loqi tabu sara, ni sa rawata me solia na bula tawa mudu. Ia kevaka sa yaga na dra ni pulumokau kei na me, kei na dravusa ni pulumokau yalewa ni sa kureitaki vei ira sa dukadukali, me savasava kina na yagodra; e na vakatanievei na dra nei Karisito, o koya ka vakacabori koya vua na Kalou, e na vuku ni yalo tabu tawa mudu ia ka sega vua na ca, e na sega beka ni rawarawa sara me vui laivi kina na nomudou lewa-eloma mai na cakacaka sa ka ni mate, mo dou qarava na Kalou bula? (Iperiu 9:12-14)
Na veiyalayalati vou e sega ni buluta walega na ivalavala ca. Ia, e savata na noda lewa-e-loma, ka sereki keda me da bula e na vukuna na Kalou e na sautu kei na reki.
E na Nona a vakaraitaka vei au na Kalou na raivotu ni mate nei Jisu e na kauveilatai, au a raica ni a dave mai na Nona dra me vaka na dave ni dra ni manumanu e vakamatei. Au a raica na isulu tikidua era a ubi Koya kina, ka a sa suasua veluvelu tu e na dra damudamu. Au a raica ni sa titiri sobu ki Yavana ruarua. Sa bau sivia dina na dra e dave mai Vua! E na iotioti ni Nona icegu, au a raici ira na agilosi, e na nodra siro mai ka cabe cake tale, e na nodra mai soqona kece na dra me ra kauta Vua na Kalou.
Au a qai taroga e dua vei ira, “Na cava o ni cakava tiko?”
E a qai sauma mai na agilosi, “Keimami kauta tiko oqo ki lomalagi. Oqo na isoro Vua na Kalou e na vuku ni ivalavala ca kei vuravura.” Na kena irairai vei au, ni vaka e udolu vakacaca na kedra levu na agilosi, era talai mai me ra mai kauta lesu na Nona dra. Ia, e na qai Nona itavi na Noda iVakabula ka a vakamatei, e na Nona itutu vakaBete Levu, me la’ki kureitaka na Nona dra talei e na icabocabo-ni-bulubulu mai kea. Au a qai raica na noqu Turaga dokai, ni sa kureitaka tiko na Nona dra ka a vakadavea e vuravura, me isoro ni ivalavala ca e vukuqu – kei na vukudra na tamata kece era vakabauti Koya.
Me tokaruataki, na vale tabu e a ivakatakarakara vakayago walega ni ka dina vakayalo, ia ko Jisu e sa cabe ki na Loqi Tabu Sara mai lomalagi, o koya na kena ka dina, e mata ni dabedabe vakaTui ni Kalou. E sa kauta tiko o Koya “na isoro e uasivi cake vei ira” (Iperiu 9:23) – na Nona dra ni veivakadonui, kei Koya na iMadrali cecere duadua. Na imadrali kei na cakacaka taucoko ni vakacabo isoro, era sa kunea kece Vua na nodra sotavi kei na nodra icavacava.
E sa la’ki curu ko Jisu ki na serau ni tikotiko ni Kalou e na vukudra na Nona tamata, me vaka ga e a cakava na bete levu e na gauna makawa e na vukudra na kai Iperiu. Oqo na vanua e sa la’ki vakaitikotiko kina na Turaga, me “bula tikoga ko Koya me masulaki (keda)” (Iperiu 7:25). E sa vakadruka vakadua na kaukauwa ni valavala ca e na noda bula, ni da cabori keda taucoko Vua. E sa sotava na gagadre ni lewa ni Kalou na Nona dra ni veivinakati, ka da sa kunea na veivosoti e na vuku ni Nona dra.
E tiko e dua na duidui levu vei Jisu na Bete Levu Cecere, kei ira na bete levu ka ra a veiqaravi e na veiyalayalati makawa. Na bete levu ni Isireli, e a sega ni rawa me tiko e na Loqi Tabu Sara. Ni dau cava na vakacabo isoro lekaleka, e sa dodonu me vagalala mai na tikina tabu o ya. E na nona a biubiu mai kea, na ilatilati ka dau wasea tani na Loqi Tabu Sara mai na vo ni Vale Tabu, e a uru sobu mai e dakuna, me lati koya tani me dua tale na yabaki na kena dede.
Ia, ni a cabori Koya ko Jisu e na kauveilatai, e kaya na iVola Tabu ni a sei rua na ilati ni vale-ni-soro, me tekivu mai cake me yaco ki ra. (Maciu 27:51.) Oqo na ivakatakilakila ni sa biu vakatikitiki na veiyalayalati makawa, ka sa sosomitaka na veiyalayalati vou e na vuku i Jisu Karisito.
Na nodrau vakatauvatani na cakacaka e rua oqo, e sa na qai matata ka vakaibalebale vakalevu cake e na noda dikeva vakavoleka na ilesilesi vakaBete Levu nei Karisito. Na Iperiu wase 7 – 9 e vakadikeva na veitiki ni lesilesi ni cakacaka vakabete levu, ka qai la’ki cava e na ivakamacala ni curu vakaBete Levu nei Jisu ki lomalagi, me kauta tiko na dra ni isoro – o ya na iMadrali ka a cabora – ki na icabocabo-ni-bulubulu vakalomalagi. E na noqu raivotu, ni’u a raica na curu nei Jisu ki na Loqi Tabu Sara mai lomalagi, e a sega Vua na lomalomarua se na tu vakasuka. E a yabe vakadoudou sara ki na icabocabo-ni-bulubulu mai lomalagi, ka la’ki sovaraka kina na Nona dra. E laurai kina na duabulu kei na taucoko ni Nona vakatulewa.
E sa saumi na isau tawamudu. Na Lami ka a vakamatei mai na ivakatekivu kei vuravura, e sa kauta tani kece vakadua na ivalavala ca kei vuravura. Ia oqo, e sa taura tu na itutu ni Bete Levu yalodina ka yalololoma, me vaka ni sa mai cava na Nona ilesilesi ni vakacabo isoro. E sa soli oti na Nona dra, ka sa vueti na bula ni tamata.
“E na kunea ko Koya na vua ni veivakaocataki ni yalona ka na vakacegui ga: ni ra sa kilai Koya na noqu italatala yalododonu, e na vakadonui ira kina na lewe vuqa ko koya; ni na colata ko Koya na nodra caka cala” (Aisea 53:11).
Na noda Bete Levu, e sa tu kece Vua na ivolatara me sotava kina na Nona ilesilesi vaka Dauveivakatusai. E sa dolava e dua “na sala vou ka bula” (Iperiu 10:20) o koya eda rawa ni toro voleka yadua kina vua na Kalou. E na vuku ni Nona isoro, eda sa okati kina me da luvena na Tamada vakalomalagi. Eda sa vakatarai me da toro voleka ki na serau ni Kalou e na doudou, ka da sega ni vakuwai mai na Nona loloma. (Iperiu 4:16) Na yaga ni Nona cakacaka ni veivakatusai, e sa dola tu vei keda.
E sa dua na ka e veivakayaloqaqataki me da kila ni dua na noda Bete Levu, o Koya e noda ito e na mata ni dabedabe vakaTui ni Kalou. Oqo, e vakaibalebale vakalevu sara, baleta ni tiko e dua e “daubeitaki ira na wekada” (Vakatakila 12:10), o koya e dau saqati keda e veigauna, ka kauta mai na veibeitaki me baleti keda vua na Kalou. E sa noda ito ko Karisito e na serau ni Kalou.
O koya oqo sa kilikili kina kei koya, me yaco me vakataki ira na wekana e na ka kecega, me bete levu yalovinaka ka lomadina e na veika ni Kalou, me sorovaka na nodra ivalavala ca na tamata….O koya oqo, kemudou na veiwekani yalosavasava, sa kacivi me itaukei ni ka vakalomalagi, dou vakananuma na iApositolo kei na Bete Levu eda sa vakatusa tiko, ko Jisu: o Koya ka lomadina vua o koya sa lesi koya, me vakataki Mosese talega e na nona mataqali taucoko. (Iperiu 2:17, 3:1-2)
Baleta ni ko Karisito e “Dodonu ka Dina” (Vakatakila 19:11), au sa vakararavi Vua. Baleta ni sa qaqa, e na vukei au me’u dro tani mai na vere nei koya na dau veitemaki. Baleta ni sa kacivi au vagumatua me’u vakasaqarai Koya, au sa yalodei me’u tevuka e Matana na noqu bula. Na Bete Levu oqo – baleta na veika kece e sa rawata e na vuku ni dra – e sa noqu inuinui ni veivueti, ni veisereki, ni veivosoti, kei na kaukauwa.
NA VEIYALAYALATI VOU
KEDA NA TAMATA NI KALOU
E na vuku ni veiyalayalati vou, e sa kunea kina na Kalou e dua na ilawalawa tamata ni veiyalayalati vou me Nona. E sa sega tale ni dua na duidui ni Jiu kei na kai tani, vei ira era sa vakabauta na cakacaka ni vakacabo isoro nei Karisito e na vukudra. Ia, e sa tauyavu e dua na kawatamata vou ni Kalou. E kaya ko Paula, “Sa sega kina ni nanumi se kai Jutia se kai tani, se cili se sega ni cili, na tawa vuku, na kai lekutu, na bobula, na itaukei; ia sa uasivi sara e na ka kecega na Karisito” (Kolosa 3:11), ka vakakina, “Ni sai koya na vu ni noda veivinakati tale, o koya sa qisia na rua me duabau, a sa basuka na bai sa ia kina na tawasei” (Efeso 2:14).
Na iVola Tabu e vakaraitaka ni taura vakabibi na Kalou na Nona veiwekani kei na isoqosoqo lewe ni lotu. Na isoqosoqo oqo a sega ni qai basika walega vakasauri e na vakasama ni Kalou, ka sega talega ni cakacaka ni tamata. Ia, e a tiki ni tuvatuva vaKalou, ka a vakatautaki ki na dra talei i Jisu, me tauyavu rawa kina.
E sega ni dua na vanua e matata cake kina na dina oqo, me vaka na ivola nei Paula vei ira na tamata vakabauta mai Efeso e na Cakacaka 20:28:
O koya ga mo dou vakaraici kemudou, kei ira kecega na qele-ni-sipi, sa lesi kemudou kina na Yalo Tabu mo dou nodra ivakatawa, mo dou vakania na isoqosoqo lewe ni lotu ni Kalou, ko ira sa volia ko koya, e na nona dra ga.
Se cava na veivakadiloi nei vuravura me baleta na lotu, ka veitalia mada kevaka era vakasavuliga e na nodra kauwaitaka na lotu na tamata era kaya ni ra lotu, na dina oqo e na dei tu ga: Na isoqosoqo lewe ni lotu, e a vakasucumi mai na vakasama ni Kalou, ka a voli e na dra talei ni Noda iVakabula. E sega ni dua e na rawa ni kila vinaka sara na ibalebale kei na inaki ni soqosoqo oqo, kevaka e sega ni nanuma na dra ni Lami e a voli kina.
NA KILAI VINAKA NI MATAVUVALE VAKAYALO NI KALOU
E daidai, eda vakayagataka na vosa oqo, lotu, e na vuqa na veisala duidui. E vakaduiduitaki kina ko ira na tamata vakabauta, mai vei ira na tawa vakabauta; e vakamacalataka na veisoqosoqo duidui (Methodist, Church of God, Baptist etc.); e vakayagataki me baleta na vale era soqoni kina na tamata me ra sokalou; e so na gauna, e vakayagataki me baleta e dua na ka e kovuti vuravura raraba, ka so na gauna, e vakayagataki me baleta na veika vakaitikotiko lalai. Baleta ni da vakayagataka na veibalebale duidui oqo me baleta na lotu, e dau rawa ni yali kina vei keda na kena ibalebale dina.
Na isoqosoqo lewe ni lotu, e vuvale vakayalo ni Kalou. Oqo na veitokani vaKarisito ka a voli e na dra ni Lami, o Koya ka a vakamatei mai na ivakatekivu kei vuravura. E a kunekunetaki e na matabose tawamudu vakalomalagi, ka qai vakavotukanataki vakayago e na Nona kacivi ratou na Nona tisaipeli ko Jisu, vakatavulici ratou, ka qai talai ratou ki vuravura me ratou la’ki qarava na Nona ilesilesi. E a caudre cake mai me laurai vakamatanavotu e na Siga ni Penitiko. (Cakacaka 2.)
Na vosa oqo, lotu, e basika vakavuqa e na Veiyalayalati Vou. E na levu na vanua e basika kina, e dusia tiko e dua na ilawalawa tamata vakabauta e na veitikotiko lalai. Ia, e na vo ni veivanua e kunei kina, e dusia tiko na isoqosoqo lotu raraba, ka vakatokai e na so na vanua me isoqosoqo lotu ni vuravura. E daidai, eda vakayagataka na vosa oqo me tukuna na Yago i Karisito, o koya ka kovuta na veitabagauna kecega, ka drodro takosova na veitaba yabaki, na veimatatamata taucoko, o ira era bula tu kei ira era sa takali yani, ka ra sa vakabauti Karisito, ka wili me ra lewe ni vuvale ni Kalou, ka ra sa voli e na dra ni Lami.
Na isoqosoqo lewe ni lotu, e isoqosoqo vakalomalagi, ka vakayago talega. E vakalomalagi baleta ni a kaya ko Jisu, “Au na tara na noqu isoqosoqo lewe ni lotu; ia e na sega ni rawata na matamata-ni-koro ni etesi” (Maciu 16:18). E vakayago talega baleta ni kaya vei keda ko Paula, e na nona a vosa tiko me baleta na tarai cake ni lotu, “ni da sa daucakacaka vata kei koya na Kalou” (1 Korinica 3:9). E veivanua kece e kauti ira kina na tamata vakabauta na Yalo Tabu, vei Karisito kei ira na tamata vakabauta tale e so, e sa bula kina na isoqosoqo lewe ni lotu.
E sa kaciva na isoqosoqo lewe ni lotu na kena iTaukei, me sotava ka vakayacora na ilesilesi ka sa solia kina me cakava. Oqo na yasana e vunautaki kina na Kosipeli, e qaravi kina na Kalou, na vanua e veiliutaki kina na Yalo Tabu vei ira na sokalou, na yasana e qaravi kina na papitaiso kei na Vakayakavi ni Turaga, ka vanua talega era sasaga tiko kina na tamata me ra “maroroya na yalovata ni Yalo Tabu, ni (ra) sa vauci vata e na veivinakati” (Efeso 4:3).
NA VAKATAKILAI NI SOQOSOQO LEWE NI LOTU
Na kena vakatakilai na vakasama ni isoqosoqo lewe ni lotu e na Veiyalayalati Vou, e vuqa ka duidui. E na noda vakananuma ga na yaca kei na vosa vakaibalebale e vuqa ka vakayagataka na Vosa me vakatakila kina, eda na qai ciqoma rawa kina na totoka kei na veika vuni ni lalawa ni Kalou, e na kena vakamacalataki na isoqosoqo lewe ni lotu me isoqosoqo ni tamata ni veiyalayalati vou ni Kalou.
NA LOTU ME GONEYALEWA E VAKAWATITAKI
Matai, e vakatakilai na lotu me goneyalewa e musuki me wati Karisito. Na iyaloyalo oqo e sotava na rai ni Veiyalayalati Makawa, o koya ka kaya ni ra sa musuki Vua na Kalou ko ira na Nona tamata me watina. Na iyaloyalo ni yalewa e vakawatitaki, e ivakatakilakila ni veimaliwai veilomani ka talei, ka vauci rau vata ko Karisito kei na isoqosoqo lewe ni lotu. E dua na ivakamacala matata vakaoti me baleta na veimaliwai oqo, e kunei e na Efeso 5:25: “Oi kemudou na tagane vakawati, lomani ira na watimudou, me vaka sa lomana na isoqosoqo lewe ni lotu na Karisito, a sa soli koya e na vukuna.”
E na veivanua vakatokalau-e-loma, e na gauna vakaiVolaTabu (ka vakakina e na so na vanua e daidai), e nodra itovo tudei me sauma na tagane, e dua na isau vei rau na itubutubu nei yalewa, me rawata kina na galala kei na marau ni vakawatitaka na luvedrau. Na dina veivakurabuitaki ka cereki e ke, o ya ni a sauma ko Karisito na isau kei watina, na isoqosoqo lewe ni lotu, ka a volia e na Nona dra talei.
NA LOTU ME YAGO I KARISITO
E dua na iyaloyalo ka da kila vinaka me baleta na isoqosoqo lewe ni lotu e na Veiyalayalati Vou, o ya ni sa yago i Karisito. “O Koya na ulu talega ni yago, na isoqosoqo lewe ni lotu” (Kolosa 1:18). E a vakayagataka wasoma ko Paula na iyaloyalo oqo, me vaka e cakava e na Efeso 1:22-23: “A sa vakamalumalumutaka na ka kecega me tu e ruku ni yavana, a sa lesi koya me lewa na ka kecega, e na vuku ni soqosoqo lewe ni lotu, o koya na yagona, sa sinai sara vua sa vakasinaita na ka kecega e na ka kecega.” Ka kuri tale e na 1 Korinica 12:12, eda wilika, “Me vaka sa duabau ga na yago, ka sa vuqa na kena tikina, ia na tiki ni yago kecega, sa vuqa ga, ka sa duabau ga na yago, sa vaka talega kina na Karisito.”
Na iyaloyalo ni yago oqo, e vakadeitaka vei keda, ni solia na Ulu na vuku kei na idusidusi me cakava rawa kina na yago na Nona ilesilesi. Oqo na veimaliwai ka dodonu me tiko e na vuku iKoya ka sauma na isau dra, kei na isoqosoqo lewe ni lotu e a volia. Na dra nei Karisito e solia na bula ki na Yagona.
E so era dau vakalewa na vakasama me baleta na “yago”, ni tukuni talega me “yalewa e vakawatitaki”, ka ra dau taroga se rawa vakacava me rau dua ga. Ia, na vakalelewa oqori e vakawaicalataki kevaka eda nanuma lesu, e na rai ni Kalou, na tagane kei na watina, e rau “na lewe dua” (Maciu 19:5). Na iyaloyalo ni lotu me goneyalewa e vakawatitaki, e dusia tiko e dua na itukutuku ni dodomo; ia na iyaloyalo ni yago, e dusia tiko e dua na itukutuku ni bula.
NA LOTU ME TABA-NI-VAINI, QELE-NI-SIPI, VATU BULABULA
E vutuniyau na Veiyalayalati Vou e na iyaloyalo e vuqa me baleta na isoqosoqo lewe ni lotu, ka wili kina o ira oqo: O Koya na vaini, ko keda na tabana (Joni 15:5). O Koya na iVakatawa, ko keda na qele-ni-sipi. (Joni 10:16.) O Koya na vatu ni yavu, ko keda na vatu bulabula. (1 Pita 2:4-5.)
Na iyaloyalo kece oqo, era taukena vata ga e dua na ka: Era ka bula kece. E na iyaloyalo ni dua na ka mate – na vatu – e vakatokai ira ko Pita me ra “vatu bulabula” (v. 5), ka vakabibitaka tiko kina na dina oqo: ni sa yago bula, na isoqosoqo lewe ni lotu.Na veiyalayalati vou e baleta na bula vou – na bula vakayalo ka rawa e na vuku ni dra talei i Karisito.
Back to Table of Contents
Ni qai sikova talega na website oqo:


c: text/html

text:
TARO 10
Na Cava e Yalataka na iVolatabu me Baleta na Veisiga se Bera Mai?
“O ira na yalododonu era na taukena na vuravura, era na qai bula tawamudu kina.”
“Na vuravura ena tu ga me tawamudu.”
“Ena tiloma vakadua o koya na mate, ena qusia na Turaga Cecere Duadua o Jiova na wainimata mai na matadra kece.”
“Ena gauna oya ena rai na matadra na mataboko, ena rogo na daligadra na didivara. Ena gauna oya ena ladelade na lokiloki me vaka na dia, ena kaila ena marau na yamena na galu. Ena vure mai na wai ena vanua talasiga, kei na uciwai ena buca dravuisiga.”
Ena qusia tani tale ga na wainimata kece mai na matadra, sa na sega tale na mate, na lolosi, na tagiyaso, kei na mosi. Sa oti na veika e dau yaco e liu.”
“Era na tara vale era na tiko kina, era na tea na loganivaini era na kania na vuana. Era na sega ni tara vale qai duatani e tawana, era na sega ni tea qai duatani e kania. Na nodra gauna na noqu tamata ena vaka na dede ni dua na vunikau, era na marautaka vakalevu na cakacaka ni ligadra o ira au digitaka.”

robotstxt: allowed

filter: keep


text:
Au na Vorata Vakacava na Veitemaki?
Ka o rawa ni cakava
Kena iMatai, nanuma tiko ni o na tauca ga na vua ni ka o cakava—se mani cava era cakava na nomu itokani.
Kena iKarua, vakasamataka na veitemaki e dau dredre mo vorata.
Oti, tarogi iko mada, ‘Gauna cava o dau temaki kina?’ (E koronivuli? Vanua ni cakacaka? So tale na vanua?) Ni o sa kila rawa qori, o na rawa ni vorata na veitemaki.
Qo, o sa kila na ka mo cakava. Kena imatai mo vakayawaki iko se mo lako tani mai na ka o dau temaki kina. (Kena ivakaraitaki: Ke suka na vuli o qai sotavi ira na nomu icaba era dau veiuqeti moni vakatavako, de dua mo veisautaka na sala o muria mo kua ni sotavi ira kina.) Kena Dina: O ira na “iTokani” era dau veiuqeti ena caka ca, era sega ni itokani vinaka.
Macala ga ni o na temaki ena so na gauna. Sega ni dede o sa na uqeti ena dua na idre kaukaua—de o sega sara tu ga ni namaka. Na cava mo cakava?
Tu vakarau!
Vakasamataka mada: E kila vinaka o Jisu na ka me cakava. A vakadeitaka me dau talairawarawa tiko ga vei Tamana. (Joni 8:28, 29) E bibi gona mo vakadeitaka e liu na ka me caka.
Ka mo cakava. Vakasamataka mada e rua na vuna mo vorata kina na veitemaki kei na cava mo cakava mo kua ni temaki kina.
Na cava o vinakata kina mera lewai iko eso? Vakatulewataka mo cakava na ka e dodonu. (Kolosa 3:5) Kerea na veivuke ni Kalou ena masu mo rawa ni vorata tiko ga na veitemaki.—Maciu 6:13.
VULICA ESO TALE NA KA
ITABAGONE
Young People Ask, Volume 2
E vakamacalataki ena ivola qo na isau ni vakatataro me baleta na koronivuli, ka ni veivakamarautaki, icaba, itubutubu, veisau ni bula, na lomamu, kei na noda veimaliwai na tagane kei na yalewa.
RA TAROGA NA ITABAGONE
Vakacava Keu Temaki Meu Veiyacovi?
E yaga ke o rawai kina? O na veivutunitaka?


text:
RA TAROGA NA ITABAGONE
E Ganiti Koya me Watiqu?
O sa raica e dua me watimu vinaka? Ke vaka kina, o na kila vakacava ni sa ganiti koya me watimu?
E bibi mo kua ni raica ga na irairai e sau. Io, na goneyalewa matavinaka mada ga ena rawa ni sega ni nuitaki, se na gonetagane rogo ena rawa ni ca na nona itovo. O na vinakata e dua o na lomavakacegu kina, e dua e tautauvata nomudrau itovo kei na isausau.
Kilai Koya Vinaka
Mo kilai nomu itau vinaka. E bibi gona mo qaqarauni! De o na via raica ga na ka o taleitaka mo raica. Mo kua ni vakusakusa. Saga mo kila na rokana dina.
Levu era veibuku era sega ni kila vinaka na nodra itau. E totolo wale ga nodra raica na veika era tautauvata kina: “Keirau taleitaka vata e dua na mataqali ivakatagi.” “Keirau taleitaka ni cakava vata e dua na ka.” “Keirau duavata ena ka kece ga!” Ia e bibi mo kua ni raica ga na irairai e sau. E bibi mo kila na ‘idivi ni tamata e loma.’ (1 Pita 3:4; Efeso 3:16) E ka vakayalomatua gona mo raica na nona itovo ni drau sega ni duavata ena dua na ka, kua ni kauaitaka tiko ga na ka drau duavata kina.
Kena ivakaraitaki, vakasamataka mada na tikina qo:
E vakacava na nona rai ni drau sega ni duavata ena dua na ka, e dau vinakata me yaco ga na lomana, de dua ena “cudru” se “vosavakacaca”? (Kalatia 5:19, 20; Kolosa 3:8) Se dau yalorawarawa, e tu vakarau me vakarorogo ke veivosakitaki tiko na ka e sega ni beci kina na ivakavuvuli vakaivolatabu?
—Jemesa 3:17.
Vakacava, e dau via lewa kece ga na ka, se dau vuvu? E vinakata me kila kece na ka o cakava? E kaya o Nicole, “Au dau rogoca nira veivala na veibuku tiko nira sega ni veiqiriti. Oya na ivakatakilakila ca.”
—1 Korinica 13:4.
Na cava nodra rai eso me baleti nomu itau? Ena vinaka mo veitalanoa kei ira era kilai koya vinaka, me vakataki ira na matua vakayalo ena ivavakoso. Qori o na kila kina se “rogo vinaka” o koya, se sega.
—Cakacaka 16:1, 2.


text:
Oqo na italanoa kei Jisu, ka biu vakaitalanoa, me veirauti kei ira na noda itaba gone, e na vosa vakaViti kei na vosa vakavalagi.
E yaga vakalevu me vakayagataki e na nodra tuberi na gone, me ra kila na italanoa me baleta na Nona bula, kei na vu ni Nona talai mai ki vuravura ko Jisu.
Kevaka e vakayagataki e na nodra Sunday school, e na vinaka mo ni veitalanoataka kei ira na gone, na veika era sa vulica e na nodra sa sarava oti na yaloyalo.
Me vakalougatataki ira na gone kei kemuni na dauveituberi, na Kalou na Tamada.
Vosa VakaViti:
- Vosa Vakavalagi:


text:
Sunday, September 20, 2009
We are not selling Vatuvara
Posted by Free Fiji at 2:38 AM 1 comment:
Map of Fiji
Posted by Free Fiji at 2:27 AM No comments:
Sunday, June 28, 2009
Vatuvara Island is not for sale
The owners of Vatuvara Island lives on the Island of Yacata about 20km away ,they have informed me of how unhappy they are about the advertising on the worldwide web of the sale of Vatuvara.
Posted by Free Fiji at 2:40 PM No comments:
My Island Vatuvara is not for sale
NA LEWA ME BALETA NA I QOLIQOLI MAI VATUVARA
Na lewa qo sa baleta na veivaqaqai avakayacori e na nona vale ni volavola na Turaga ni lewa TudeiVeivakameyautaki(permanent arbitrator) e Suva,27/3/1992 me baleta na i qoloqoli ka koto wavokita na yanuyanu ko Vatuvara.E a vakarubeci tu mai na veivaqaqai me baleta nai qoliqoli oqo, ena veitarogi vanua ka vakayacori mai Yacata e na 4/okosita/1967, e na vuku ni kena gadrevi me vakadeitaki rawa mada se ko cei dina e a taukena na yanuyanu ko Vatuvara ni sa bera ni volitaki taumadaE na tekivu ni yabaki 1992 sa qai kacivaki raraba ena walesi ka tabaki ena pepa ni sa na dabe tale na mataveivaqaqai ni veitarogi vanua/qoliqoli me vaqaqa na taukena ni qoliqoli e vatuvara,me na vakayacori na veivaqaqai oqo ena 27/03/1992Eratou a vakaraitaka mai na nodratou gagadre ena vuku ni tukutuku kacivaki koya, ko iratou qo (A) Yavusa Yacata- Yacata Cakaudrove(B) Yavusa Nasoqo – Vanuaso, Gau, Lomaiviti(C) Tokatoka Nasoqo- Mataqali keteicake, Yavusa Turaga levu, Naroi Moala,Lau(D) Mataqali Nasoqo- Yavusa Nasau, Naroi Moala, Lau. (E) Mataqali Vuni Koro- Taira Vanuavatu,LauKo iratou kece oqo, eratou vakaraitaka tale ga mai na kedratou dui sema ki tu na yanuyanu qo, me vaka a vaka dewataki tu mai vei ira na nodratou dui qase ka vakakina nai tukutuku bubului taki e na gauna ni veitarogivanua, ka maroroi tu ena gauna oqo ena kena Vale ni volavola.
Mai nai tukutuku e rogoci rawa ena veivaqaqai koya ena 27/03/1992, e vakadinadinataki kina na kena a samu ka vakamai ko Vatuvara,e na dua na gauna ni a se bera ni soli ko Viti ki Peritania, e kainaki mai vei ira na lewe ni dua na Mataivalu mai Yacata, ka vu sara tiko mai Vuna mai Taveuni.Nai valu koya ra moku vakayauyau kina na leweni Yanuyanu, e ra a qai dui se ko ira na bula rawa, me vaka era sa bula tu ena gauna oqo na kena kawa Vanuavatu,Moala, kei Gau.Me vukea na nodra veikilai vakataki ira e na gauna qo,ena ganita meda rogoci rawa mada na kedratou i tukutuku na dui se mai oqo, me vaka e a rogoci ka volai ena gauna ni veitarogivanua ,e na e vanua sa dui vakaitikotiko kina.O ira na gole ki VanuvatuMe baleti iratou na i wasewase eratou a gole ki Vanuavatu,Lau, eratou sa lewe ni Yavusa Nauluvatu tiko e daidai, e vaka qo dua na i tukutuku nei Joseva Waqa, na Mata ni Yavusa Nauluvatu ki na veitarogi vanua e a vakayacori mai Tovu, Totoya ena i ka 26/05/1936.
“E RUA NA UMA TAMATA KA KEIMAMI COKOVATA TIKO OQO E VANUAVATU,E DUIDUI NA NODRA DUI TADU MAI KINA YANUYANU OQO,KA DUIDUI TELEGA NA VANUA ERA DUI LAKO MAI KINA.A I WASE ERA LIU MAI E KAINAKI NI RA LAKO MAI VATUVARA,EARU KAUTI IRA VOLI MAI KO RACULE KEI MATAILEVU”
Na i wasewase e rau liutaka mai ko Racule kei Matailevu e sa Mataqali tiko ko Vunikoro e daidai ka kena I Tokatoka ko natoyovu,eratou gonedau ka matani vanua tiko ena gauna qo, nai Tokatoka o Basaidua eratou matai ena loma ni Yavusa o na NAULUVATU.
Ko ira na gole ki GAU“Ko Iratou Na I Matailawalwa Eratou A Gole Cake Ki Gau Eratou Sa Lewe Ni Yavusa Nasoqo Tiko Ena Gauna Qo,ena Koro Ko Vanuaso Ena Tikina Ko Vanuaso .E Vaka Qo Nai Tukutuku Nei Solomone Vinakanainavonu Na Nodratou Mata Ni Yavusa Nasoqo Ki Na Veitarogi Vanua E A Vakayacori Mai Vanuaso Ena I Ka 18/07/1916
Au Sega Mada Ni Kila Neitou Vu, Ni Ra Vakarusa Na Neimami Yanuyanu Ko Vatuvara Ko Ira Na Turaga Ni Vuna, Era Mani Soko Mai E Na Dua Na Waqa Ko Ira Na Neimami Qase, Kara Vakadodonu Mai Ki Na Yanuyanu Oqo Ko Gau, Ka Utu Na Nodra Waqa Ena Matasawa Oqo Ko Vanuaso.Nira Sa Toka E Na Nodra Waqa ,Era Mani Raici Ira Yani Na Turaga Mai Vanuaso Ra Mani Lakovi Iratou Yani Na Neitou Qase Ki Waqa,kara Tukuna Me Keitou Sobu Mai Ki Vanua.Ia, Ni Keitou Sa Sobu Mai Ki Vanua, Ka Laki Tiko Vua Na Rokotuni,Na Nodra Turaga Na (Yavusa) Qalitu. Ni Sa Dede Na Neimami Tiko, Sa Mani Lewa Na Rokotuni,Me Sa Laki Tara E Dua Na Neimami Koro, Ena Nodratoutiki Ni Vanua.Ia Na Yaca Ni Neimami Koro Ko Delaibua. Sa Ra Tiko Kina Neimami Qase Ka Nodra Cakacaka Na Qoli Vonu Kei Na Qoli Ika Dina, Ka Dau Kau Tiko Vua Na Rokotuni, Na Rokotuni,Me Qai Dau Kauta Vua Na Turaga Tui Vanuaso.Nira Sa Raica Tiko Na Rokotuni,Na Na Yaga Ni Nodratou Cakacaka Na Neitou Qase, Sa Qai Solia E Dua Na Neitou Vanua, Na Yacana Levu Ko Naisuvasuva.Sa Macala Tu Na Kena I Yalayala”“Ke Dua E Buli Me Neitou Liu Liu SA Na Yacana
Na Buli Na Tunidau, e Dau Varorogo Vua Na Rokotuni.” E vaka koya na i tukutuku nei Solomone Vinakainavonu ena veitarogi vanua mai Gau ena 1916
Na Yavusa Nasoqo mai Vanuaso e daidai e rua na kena Mataqali ko Taurisau kei Navosa yalewa e kena i Tokatoka ko Taurisau kei Sololaya.Na Mataqali Navosayalewa e kena i Tokatoka ko Naisoroutoutou kei NalovoO IRA NA GOLE KI MOALANi da dewa yani vei iratou na i wasewase e ra a gole ki Moala, e cavuti ko Vatuvara ena i tukutuku ni rua na Yavusa ena koro ko Naroi na Yavusa ko Nasau kei Turagalevu,e na veitarogi vanua ka dabe mai Naroi e na i ka 28/08/1938.Ena i tukutuku nei Apenisa Waqa na Mata ni veitarogi vanua koya, e a kaya kina ni nodratou vu ko Rvarovaivalu e dua na na nodratou kalouvu, e a cavutu mai Tailevu ki Gau, ka qai gole mai ki Moala, ka watina ko Loanacama.Na luvedrau era vakatawani Moala taucoko ka vaka kina e a yatu Lau.E dua na luvedrau ko Ravuravu e a laki vakatawani Vanuvatu kei Vatuvara.A Nona ulumatua mai Vatuvara ko KoroI bukavesi,o koya nai matai ni Tui Lau.E a mani cata ko Tunivanua mai Nasau, qai vakau yani na kena vere ki Taveuni ka laki moku kina.Ai votavota i Ravuravu mai Delai Moala na Gatasiri,urabutakei na kawakawa,kasa tu mai Vanuavatu,Lau e daidai rogo tu ni yaco sara ki Gau,Nairai kei Beqa na kawa oqo,de sai koya beka ka kau kina ki Beqa na Vatu-kaci-ki-Lau.Ena dua Na kuri ni i tukutuku nei Apenisa Waqa na Mata ni Yavusa ko Nasau e a kaya kina vaka oqo“ENA GAUNA KA TUI NASAU KINA KO TUINIVANUA ERA YACO MAI KINA E DUA NA I WASE NI KAI NASOQO MAI VATUVARA,ENA VUKU NI BULI NEI KOROBUKAVESI ME TUI LAU. ERA YACO YANI, KARA LAKI TIKO VATA KEI IRA NA TURAGA”
Na Yavusa Nasau e Moala e na gauna oqo e tiko kina e dua na kena Mataqali na yacana ko Nasoqo ka kena i Tokatoka ko Daunasoqo kei Daunasomo.Ena veitarogi vanua vataga e a rogoci kina na nodratou i tukutuku na Yavusa Nasau e na 1938, ea solia kina nai tukutuku ni Yavusa Turagalevu,e ko Josefa Draunidalo, ka vaka oqo e dua na tiki ni Nona i tukutuku.“E DUA NA UMA TAMATA KA YACADRA NA KAI NASOQO E RA KAI VATUVARA.ERA A SA SE KI GAU E NA I VALU NI YACATA.QAI LAKI KAUTI IRA MAI KINA KO RO KOLILEVU KARA LAKI TIKO VATA KOROBALAVU, KARA VAKAYACORA TIKO KINA NA NONODRA CAKACAKA VAKA GONEDAU.E MURI ERA SA QAI LESI MERA DAU NI MOALA VEI IRA NA TURAGA.KEIMAMITIKO VATA VOLI KA YACOVA NA SIGA E DAIDAI.”
E na gauna oqo ko Nasoqo e dua nai Tokatoka ni Mataqali Keteicake e na Yavusa Turalevu,e eratou vakatokai e na yaca DauniMoala.
Eda rogoci oti koya nai tukutuku e tauri ena gauna Ni veitarogivanua me baleti ira na vakatawani Vatuvara tu ena gauna e liu, era a qai dui se ena i valu ni Yacata. Me da dewa sara mada yani ki nai tutu ni yanuyanu e na gauna oqo.
Na yanuyanu ko Vatuvara ena gauna oqo e sa vakatokai tu me yanuyanu volitaki vakadua,se “freehold” me vaka e kune tu ena kena i vakadinadina e na i vola tabaki se “title” e na naba ct4729 ena vale ni volavola ni registra of titles.E na kena i vola tukutuku e a tukuna kina nia se volitaki sara e na i matai ni gauna ,na gone turaga na Tui cakau ko ratu Golea ena i yabaki 1866,ka veisautaki vata kei na so na i yau vaka e kainaki ni rauta na $60.00 na kena i sauE a qai veisau ka vakadewataki mai na kena i taukena kei na kena vakayagataki,e na vei volivoli,kei na lisi,e na veitaba yabaki sa oti yani, me yacova sara mai na kabana ka taukena tu edaidai, vatokai na University Place Coporation, e dua na kabanI ni USA, ka volia ena i sau 6000.00 na paodi Mai vei James William Kerrigan ena yabaki 1961 ka kena Mata tiko e Viti na Kabani ni loya ko Munro leys and co..
Me vaka na gagadre ni veitarogi ni qoliqoli,e na Nona vakarubeci na tu mai na veivaqaqai ena 1967 me rawa ni vakadeitaki se ko cei dina e a taukeni Vatuvara,e sa rawa ni vakadeitaki ena i vaka macala eda sa rogoci oti, ni eratou a taukeni Vatuvara dina ga ena gauna i liu ko iratou na se ni Valu ni Yacata, eratou sa vakai tikotiko e na gauna qo mai Gau, Moala kei Vanuvatu.Mai na i tukutuku keitou rogoca rawa ena gauna ni vei vaqaqai enai ka 17/03/1992,kei nai tukutuku tale eso ni Veitarogivanua e sa matata kina veikeitou na mataveivaqaqai oqo, ni wasewase kece e biuti Vatuvara mai nai valu,e ra sa laki ciqomi ka vakatikori ena veivanua eratou a dui tadu kina.
1) Yavusa Nasoqo – Vanuaso, Gau, Lomaiviti(2) Tokatoka Nasoqo- Mataqali Keteicake, Yavusa Turaga levu, Naroi Moala,Lau(3) Mataqali Nasoqo- Yavusa Nasau, Naroi Moala, Lau.(4) Mataqali Vuni Koro- Taira Vanuvatu, Lau
Me vaka ni ratou a se ni valu, eratou sa laki ciqomi ka yaco sara me ratou taukeni qele ena kena sa laki vakalai na nodratou yaga ena dui vanua eratou sa laki vakatikori kinaA. Yavusa Nasoqo mai Vanuaso eratou gonedau vua na Rokotuni,naB. Tokatoka Nasoqo mai Naroi eratou vakatokai me eratou DauniMoalaC. Mataqali Nasoqo eratou gonedau vua na Tui Nasu mai Naroi, MoalaD. Mataqali Vunikoro mai Vanua vatu eratou qarava tu ena gauna qo e tolu nai tavi vakavanua ena loma ni Yavusa Nauluvatu,eratou matani vanua,gonedau ka matai talega
Na mataveivaqaqai ni veitarogi vanua e sa vakadeitaki iratou kece sara na dui wasewase oqo e na veivanua era sa dui vakatikori kina, ka rawakina ni tukuna ni sa mai oti vakadua na nodratou vakatokai me ratou i se ni valu, ni ratou sa vakadeitaki ka vakatokai me i taukei ni qele, ena gauna ni veitarogi vanua ni sega tale ni dua vei iratou e volai vakararavi wale tu ga me vaka e dau kena i vakarau e na vuqa na vanua e na veiyasai viti, me baleti ira na se ni valu.Ena vei vaqaqai ka vakayacora e Suva 27/03/1992 e a rogoci kina na nodratou dui gagadre na matailawalwa e ratou a se mai Vatuvara,e, ena nodratou gadrevi me ratou taukena nai qoliqoli,. E vica na yavu lelevu keitou vakasamataka vata keina nodratou gagadre oqo.
a. A vakadeitaki iratou na veitarogivanua e na vanua eratou sa dui vakaitikotiko kina ena gauna oqob. E sa volitaki oti na yanuyanu ko Vatuvara.A en yabaki 1866 kasa vakatokai me qele voli vakaduac. Eratou sega tale ni bau dau laki vakayagataki,e na kena i qoliqoli, se taleva tale na yanuyanu ko Vatuvara,baleta na kena tu vakayawa mai na vanua eratou dui tiko kina ena gauna oqo.
Mai na vica na veivakasama e sa vakaraitaka koto oqori,e sa evakadeitaka vei keitou na Mata vei vaqaqai oqo sa sega ni dua na yavu vinaka e koto me rawa ni mana ka cakacaktaki kina na nodratou taukena tale kina nai qoliqoli mai Vatuvara.A nai lawalawa e ra se mai nai valu ni Yacata.
Me baleti iratou na Yavusa o Yacata e rogoci kina e na mataveivaqaqai oqo na nodratou i le na Mataqali Dakuicake ena nodratou gagadre me ratou taukena tale kina nai qoliqoli mai vatuvara. Me vaka ni sa yanuyanu voli vakadua ko vatuvara ka keitou sa rogoca talega nai vakadinadina ni sa dau laki qoli kina na lewel ni Yavusa ka sega ga ni Mataqali Dakuicake duaduaga,keitousega ni dua vata kina ena nodratou i le na lewe ni Mataqali dakuicake,me ratou taukena ga vakai iratou na qoliqoli koya.Na Mata veivaqaqai oqo e vakadinadinataki ni qai bau dua tale na gauna me ra mai veisotari kina na nodra kawa na mataveiwekani, veitacini se veiganeni e ra a dui se tu mai na i valu a yaco mai na yanuyanu o vatuvara rauta ni ruanadrau na yabaki saoti, ka matata tu na kena i tukutuku, ena i vola ni veitarogi vanua kei na nodra i talanoa na nodratou qase ka vakadewataki sobu tiko mai me yacova mai na siga e daidai. Ena vuku ni tikina oqo keitou sa nanuma kina na Mata vei vaqaqai oqo ni dodonu me ratou bau okati talega e na vakayagataki ni qoliqoli mai vatuvara na mataveiwekani era tawase mai,mei vakadei ka vakatakilakila ni kedratou i sema ki na yanuyanu oqo,ena veitaba gauna mai muri.Ni sa vakatu oqo keitou sa lewa kina me taukena nai qoliqoli ni yanuyanu ko vatuvara na Yavusa ko Yacata ka vakaitikotiko mai na yanuyanu ko Yacata ena yasana ko Cakaudrove.keitou sa lewa talega mera okati mera dau qoli ka kana talega ena loma ni qoliqoli oqo ko ira oqo-
1) Yavusa Nasoqo – Vanuaso, Gau, Lomaiviti
(2) Tokatoka Nasoqo- Mataqali Keteicake, Yavusa Turaga levu, Naroi Moala, Lau(3) Mataqali Nasoqo- Yavusa Nasau, Naroi Moala, Lau.(4) Mataqali Vuni Koro- Taira Vanuvatu, Lau
IK Caginavanua ....................................
JS Waqairatu .........................................
Roko Tui LAU .......................................Posted by Epi at 9:41 PM 5
Posted by Free Fiji at 2:32 PM No comments:
Subscribe to: Posts (Atom)


text:
YADRA! NB. 4 2016
Sala Meda Lewai Keda Vinaka Kina
Nanuma tiko ni ivakarau o digia mo muria e rawa ni yaga ena nomu bula e veisiga, se rawa ni vakaleqai iko tale.
ULUTAGA LEVU
Sala Mo Lewai Iko Vinaka Kina
Saga mo lewai iko vinaka.
ULUTAGA LEVU
1. Kua ni Namaka Vakasivia na Ka
Ena taura toka na gauna nomu cakava na veiveisau e gadrevi ena nomu bula. O na kila vakacava na ka e bibi duadua mo cakacaka kina e liu?
ULUTAGA LEVU
2. Vorata na Veika ena Vakalatilati ena Nomu Sasaga
Vakailala ga kei ira era na vukei iko mo vakatulewa vinaka.
ULUTAGA LEVU
3. Kua ni Soro, Sasaga Tiko Ga
Kua ni soro ke vakalatilati tiko eso na ka ena nomu sasaga mo cakava na veiveisau e gadrevi ena nomu bula!
Cava e Kaya na iVolatabu me Baleta na Veimoceri Vakatagane se Vakayalewa?
Vakacava e vakatabuya na veimoceri vakatagane se vakayalewa? E veiuqeti beka na iVolatabu mera cati o ira na veimoceri vakatagane se vakayalewa?
IVAKASALA INA VUVALE
Ka me Caka ni Veisau na iTuvaki
E sega ni levei rawa na veisau. Raica na ka era cakava eso ni yaco na veiveisau ena nodra bula.
VANUA KEI NA LEWENA
Veisiko i Kyrgyzstan
Era dau veikauaitaki qai veidokai na lewe i Kyrgyzstan. Na cava e kilai me baleta na nodra vuvale?
NA RAI NI IVOLATABU
Kemu iRairai
E cala na rai e veiuqeti kina na tabana ni itukutuku kei na kabani ni vakaraitaki isulusulu me baleta na rairai.
BULA VAKAIDEWADEWA SE BULI?
Na Bula ni Manumanu ni Veikau na Maka
E kurabuitaki ni gauna e mate kina e dua na ilala maka, ena qai basika tale e dua na ilala ni oti e 13 se 17 na yabaki.
So Tale na Ka
Na iWali ni Veiba
Drau dau veiba kei watimu? Vulica na sala e yaga kina ena nomudrau vakawati na ivakavuvuli vakaivolatabu.


text:
Na Cava Mada e Kaya na iVolatabu?
Qo Beka na iNaki ni Kalou?
O na rairai vaqaqa se cava e levu kina nikua na leqa. O kila ni tukuni ena iVolatabu ni sa voleka na veisau ena yaga vei iko?
WASE 1
Na Cava Mada e Kaya na iVolatabu me Baleta na Kalou?
E kauaitaki iko dina na Kalou? Vulica nona itovo kei na sala mo toro volekati koya kina.
WASE 2
Na iVolatabu
—iVola ni Kalou Vei Keda
Ena yaga vakacava vei iko na iVolatabu mo walia kina nomu leqa? Na cava mo nuitaka kina na kena parofisai?
WASE 3
Na Cava na iNaki ni Kalou me Baleta na Vuravura?
Vakacava ena yaco dina na inaki ni Kalou me baleta na vuravura parataisi? Ke vaka kina, gauna cava?
WASE 4
O Cei o Jisu Karisito?
Vulica na vuna e Mesaia yalataki kina o Jisu, e vu mai vei, kei na vuna e vakatokai kina me Luvei Jiova duabau ga.
WASE 5
Na Keda iVoli
—Na iLoloma Uasivi ni Kalou
Na cava na keda ivoli? E yaga vakacava vei iko?
WASE 6
Era tu e Vei na Mate?
Vulica na ka e kaya na iVolatabu me baleta na vanua era tu kina na mate kei na vuna eda mate kina.
WASE 7
Na iNuinui Totoka me Baleti Ira na Wekada Era sa Takali
Sa takali e dua na wekamu voleka? E rawa ni o raici ira tale? Vulica na ka e kaya na iVolatabu me baleta na veivakaturi.
WASE 8
Na Cava na Matanitu ni Kalou?
Levu era kila na Masu ni Turaga. Na cava na ibalebale ni matavosa: “Me yaco mai na nomuni Matanitu”?
WASE 9
Eda sa Bula tu ena “iOtioti ni Veisiga”?
Vakasamataka na ka e yaco tu ena gauna qo kei na itovo, e vakaraitaka nida sa bula tu ena “iotioti ni veisiga” e kaya na iVolatabu.
WASE 10
Era Vakamua Vakacava na Noda Bula na Veika Bula Vakayalo?
E vakamacalataki ira na agilosi kei na timoni na iVolatabu. Era bula dina na kabula vakayalo? Era vakamua vakacava na nomu bula?
WASE 11
Na Cava e Vakalaiva Kina na Kalou me Yaco Tiko ga na Veika Rarawa?
Levu era nanuma ni vakavuna na Kalou na veika rarawa kece e vuravura. Na cava o nanuma? Vulica na ka e tukuna na Kalou me baleta na vu ni rarawa.
WASE 12
Muria na iVakarau ni Bula e Taleitaka na Kalou
E rawa nida muria na ivakarau ni bula e vakamarautaki Jiova. E rawa sara ga ni o nona itokani.
WASE 13
Na Rai ni Kalou me Baleta na Bula
E raica vakacava na Kalou na vakalutu, tauri dra, kei na nodra bula na manumanu?
WASE 14
Ka Mo Cakava me Marau Kina Nomu Vuvale
Mera vakatotomuria na tagane vakawati, yalewa vakawati, itubutubu, kei na gone na loloma e vakaraitaka o Jisu. Na cava eda vulica vua?
WASE 15
Lotu e Vakadonuya na Kalou
Dikeva e ono na ivakatakilakila ni lotu dina.
WASE 16
Tutaka na Sokalou Dina
Na ituvaki dredre cava o na sotava ni o vakamacalataka nomu vakabauta vei ira eso tale? Na cava mo cakava mo kua kina ni vakacudrui ira?
WASE 17
Toro Voleka Vua na Kalou ena Masu
E rogoca na Kalou nomu masu? Me saumi na taro qori, ena vinakati mo kila na ka e kaya na iVolatabu me baleta na masu.
WASE 18
Na Papitaiso kei na Nomu Veiwekani kei na Kalou
Na ikalawa cava mo cakava mo rawa kina ni papitaiso? Vulica na ka e vakaibalebaletaka kei na sala mo vakaraitaka kina.
WASE 19
Tiko ga ena Loloma ni Kalou
Eda na vakaraitaka vakacava noda loloma kei na noda vakavinavinakataka na ka kece e cakava na Kalou?
IKURI
Na Yaca ni Kalou
—Kena Vakayagataki kei na Kena iBalebale
Levu na ivakadewa ni iVolatabu e bokoci kina na yaca ni Kalou. Cava e caka kina qori? Vakacava e bibi me vakayagataki na yaca ni Kalou?
IKURI
E Tukuna na Parofisai i Taniela na Gauna ena Tadu Mai Kina na Mesaia
Ni se vo tu e 500 na yabaki, e vakatakila na Kalou na gauna ena basika kina na Mesaia. Vulica na parofisai vakatubuqoroqoro qori!
IKURI
Jisu Karisito
—Na Mesaia Yalataki
Vakayacori kece vei Jisu na parofisai vakaivolatabu me baleta na Mesaia. Vakadinadinataka ena nomu iVolatabu na kena vakayacori na parofisai kece qori.
IKURI
Na Dina me Baleta na Tamana, Luvena, kei na Yalo Tabu
Levu era vakabauta ni tukuni ena iVolatabu na ivakavuvuli ni letolu vakalou. Vakacava e dina qori?
IKURI
Vuna Era Sega ni Vakayagataka Kina na Lotu vaKarisito na Kauveilatai ena Nodra Sokalou
A mate o Jisu ena kauveilatai? Raica na kena isau mai na iVolatabu.
IKURI
Na iVakayakavi ni Turaga
—Kena Vakananumi e Dokai Kina na Kalou
Era vakaroti na lotu vaKarisito mera vakananuma na iVakananumi ni mate i Karisito. Me vakayacori vakacava? Kei na gauna cava?
IKURI
E Bula Tale Tiko e Dua na ka e Tawarairai ni Mate na Tamata?
Levu era vakabauta ni gauna e mate kina e dua, e bula tale tiko e dua na ka tawarairai. Na cava e kaya na Vosa ni Kalou?
IKURI
Na Cava na iBalebale ni Seoli kei na Etesi?
Eso na iVolatabu era vakadewataka na vosa “ibulubulu” se “eli” ina Seoli kei na Etesi. Na cava mada na kedrau ibalebale?
IKURI
Na Cava ena Yaco ena Siga ni Lewa?
Dikeva se veivakalougatataki vakacava na Siga ni Lewa vei ira na yalodina.
IKURI
1914
—Yabaki Vakairogorogo ena Parofisai ni iVolatabu
Na ivakadinadina vakaivolatabu cava e dusia ni yabaki vakairogorogo na 1914?
IKURI
O Cei O Maikeli na Agilosi Turaga?
E tukuni ena iVolatabu se o cei na agilosi turaga kaukaua qo. Vulica e levu tale na ka me baleti koya kei na ka e sa cakava sara tiko ga ena gauna qo.
IKURI
O Cei o “Papiloni na Ka Levu”?
E vakamacalataka na ivola ni Vakatakila e dua na yalewa e vakatokai me o “Papiloni na Ka Levu.” Vakacava, e dusia qo e dua na yalewa dina? E vakamacalataki koya vakacava na iVolatabu?
IKURI
A Sucu O Jisu ena Tiseba
Vakasamataka na draki ena gauna e sucu kina o Jisu. Na cava e vakaraitaka qori?
IKURI
Meda Soqova na Veiolodei?
Era vu mai vei na olodei ena nomu vanua? O na rawa ni kurabuitaka na kena isau.


text:
Rau sa yaco ki Papua na Daukaulotu o Misi Ka kei Tavodi. Sa laki kune ka voli sara edua na qele rauta e dua na drau tolusagavulu na eka, ena vanua e yacana o Bisiatabu, rauta ni ruasagavulu kavitu na maile na kena yawa mai na koro levu o Port Moresby.
Sa laki totolo sara na nona kila na nodra vosa na i taukei o Tavodi, ka sa tekivu sara me lakovi ira yani ki na nodra veikoro me laki vakamacalataki Jisu kina.
E dredre sara me ra ciqoma na dina na i taukei, ka ni sa curuma vinaka tu na nodra bula na bibi ni qaravi tevoro, kei na nodra vakabauta ka vakararavi ki na nodra veikalou matakau.
Ia mai Buresala sa toso vinaka na vuli ena ruku ni veiliutaki nei Misi Mateni (H. R. Martin), na turaga sa sosomitaki Misi Ka yani. E levu sara na veisau vinaka sa yaco. Era sa tekivu vakaoti vuli eso vei ira na cauravou, ka ra sa lesi sara ki na veivanua era gadrevi mai kina ena veiyasa i Viti me laki qaravi kina na cakacaka vaka i talatala kei na qase-ni-vuli.
E bau dua talega vei ira na cauravou sa vaoti vuli ka rawata na nona i vola tara ni cakacaka, aya o Miti na “daukana pusi”. Sa lesi ka tekivutaka sara na nona cakakacaka ena lotu e Viti ena yabaki 1909. Ena yabaki 1911, ni sa oti e tolu na yabaki na nona vakailesilesi tiko, sa taura tale kina ko koya edua na i kalawa ki liu, aya ena nona sa vakamautaki Vika Korovono, edua vei ira na lewe vica wale na goneyalewa era vuli tale tikoga e Buresala.
Mai Papua, sa laki voleka ni cava na i kava ni yabaki ni nodrau kaburaka tiko na i talatala na sore ni sila vakayalo, ia e sega na tatamusuki. Erau sa nanuma kina me rau kerea vei Misi Fulutoni ki na Vu-ni-cakacaka e Waruqa, me laki tomani rau e Papua edua tale na i talatala i taukei mai Viti me rau laki cakacaka vata kei Tavodi ena kedra maliwa na i taukei mai kea. E sega tale ni qai lokuyara o Misi Fulutoni ena nona vakauta sara na kerekere ko ya ki na koro ni vuli mai Buresala.
O cei na i talatala o ni nanuma ni a digitaka o Misi Mateni me laki veitokoni vei Tavodi ena kena qaravi na cakacaka dredre mai Papua? Io! O Miti, na luve ni Dauqaravi tevoro mai Naqele. Na gone e a daubula tu ga vakaveitalia ka sega na nona lotu. Na gone vuli daudro ena nona kalasi mai Buresala. O koya talega e a butakoca, tavuna ka kani ira na luve ni pusi nei Akanisi Fulutoni.
O cei e rawa ni na vakalasuya na dina ni nona i tukutuku na i Apositolo ni a kaya, “Ia na gauna ni lialia sa vosota oti na Kalou; sa vakarota e na gauna e daidai vei ira na tamata kecega ena veivanua kecega me ra veivutuni.”Cakacaka 17:30
Ena yabaki 1913 erau sa biuti Viti mai kina o Miti kei Vika na nona marama ena nodrau i lakolako vaka Daukaulotu vei ira na wekada mai Papua.
Kevaka o ni na vakananuma lesu na noda i talanoa, me tekivu sara mai na kena i matai, ka yacova mai na gauna oqo, o ni na kunea ni lewena e vaka me vakavolivolita tiko na i tukutuku ni nona bula edua ga na tamata. Aya o Miti mai Naqele.
E dina na vakanananu oqori. E gadrevi me kila raraba, ni sega ni naki dina ni kena vakarautaki na veivakamacala leleka e dau tabaki tiko yani ena veimacawa rua ko ya me talanoataki kina na tukutuku matailalai ni kena yaco mai na Lotu ni Kavitu ki na noda vanua, kei na kena tete yani ki na veiyanuyanu ena Ceva ni Pasifika.
Na i naki levu duadua e usotu tiko ni talanoa o ni na dau rogoca tiko kina, aya na kena gadrevi me rawa ni yaco na i tukutuku ni bula lolovira ka beci nei Miti ena gauna eliu me veivakauqeti ka veivakayaloqaqataki vei ira kece era sikalutu tu ena veimataqali i valavala ca kecega. E nona i mesamesa na tevoro me daulasutaki ira ka tea ena vakasama ni tamata, me ra vakabauta ni o ira kece era rawai tu ena i valavala ca, e sega ni lomani ira na Kalou, ka sega na nodra i nuinui.
Sa nuitaki kina ni na macala deivaki tiko, ni cakacaka veivakakurabuitaki e a vakayacora na Kalou ena bula nei Miti, aya na nona veisau mai na mate ki na bula vakayalo, ena rawa talega ni yaco vei iko kevaka ko na vakatara na Turaga me cakacaka yaco ena lomamu, ka veitalia saraga na ca kei na lolovira ni vanua o sa tu voli kina e daidai.
Rau a laki cegu tiko vakalailai e Serene na i talatala o Miti kei Vika na watina ena nodrau waraka tiko na waqa ena i lakolako ki Niu Kini. E kea erau sa laki sota tale kina kei na lewe ni vuvale nei Misi Fulutoni. Sa duatani na levu ni veimarautaki. Vakauasivi kei Akanisi na i taukei ni pusi mai Buresala.
Ni oti tale e vica na siga, sa tomani na i lakolako me yacova ni sa kele yani vakavinaka na waqa ena koro levu ko Port Poresby. Rau tatavaki tu mai o Misi Ka kei Tavodi, ka ratou sa mua sara yani ki na i tikotiko ni lotu mai Bisiatabu. Sa vakarau me tomani na cakacaka levu ni vakacibi i valu vakayalo ena vuku i Karisito, ka rau na vakaitavi kina na Daukaulotu ni Viti.
Namaka na kena i kuri e tarava
Pr Mitieli Nakasamai and Pr Septimus W. Carr
(note: the image found and used was intended to be Peni Tavodi but has since been confirmed to rather be Mitieli Nakasamai instead)


text:
E Vakailavotaki Vakacava Nodra Cakacaka na iVakadinadina i Jiova?
E vakailavotaki na neimami cakacaka vakavunau ena neimami cau na iVakadinadina i Jiova. E sega ni caka na kumuni ilavo ena neimami soqoni, keimami sega tale ga ni solia na ikatini. (Maciu 10:7, 8) E vakarautaki ga na kato ni cau ena neimami vale ni soqoni. Ke dua e via cau, me biuta ena kato qori na ka e via solia, ia sega ni dua tale ena kila na levu ni ka o solia.
Dua na vuna e rawarawa kina na neimami qarava na veika vakailavo oya nira sega ni saumi o ira na neimami iliuliu ni lotu. Kuria qori ni keimami sega ni saumi me keimami vunau e veivale, qai rawarawa tale ga na itaratara ni neimami vanua ni sokalou.
Na cau kece e vakau ina valenivolavola ni tabana ni iVakadinadina i Jiova e vakayagataki me vukei ira na vakaleqai ena leqa tubukoso, me tokoni ira na neimami daukaulotu kei ira na ivakatawa era dau sikova na veivavakoso. E vakayagataki tale ga na ilavo qori me tara kina na vanua ni sokalou ena matanitu e se vakatorocaketaki tiko, kei na kena tabaki qai vakau na iVolatabu kei na ivola vakaivolatabu tale eso.
E vakatau vua na tamata yadua ke via cau ena saumi ni so na ka ena nona vanua, me cau ina cakacaka e vuravura raraba, se cau ruarua kina. E vakarautaki ena ivavakoso kece na itukutuku vakailavo mera kila tiko na lewena.
VULICA ESO TALE NA KA
Vakavinavinakataka na Lomasoli i Jiova
E vakaraitaka na iVolatabu na inaki vinaka kei na inaki ca ni noda solia noda gauna, kaukaua, kei na iyau.
E Vakailavotaki Vakacava na Neimami Cakacaka
Raica se tokoni qai cautaki vakacava na cakacaka e vuravura raraba.


text:
iVakasala ina Vuvale
Na vuvale e dodonu me ivakavakacegu mai na dredre e vakilai e veisiga. Ena rawati qori ke muri vinaka na ivakasala yaga ena iVolatabu.
Veiwatini & iTubutubu
Leqa Vakailavo kei na Dinau—Rawa ni Walia na iVolatabu?
Sega ni vakatau ena ilavo na marau, ia ena yaga vei iko e va na ivakavuvuli vakaivolatabu ena vakayagataki ilavo.
Sala Mera Vakacaucautaki Kina na Gone
Dua na mataqali veivakacaucautaki e vakadinadinataki ni sa bau yaga sara ga.
iTabagone
Au sa Rawa ni Veibuku?
Raica mada e va na taro mo kila kina ni o sa rawa ni veibuku se sega.
Au na Taleitaka Vakacava na Vakaukauayago?
Raica mada e tolu na yaga ni ituvatuva vinaka ni vakaukauayago, saga mo taleitaka.
Gone
Rau Sarasara i Peceli o Kelepi kei Sofia
Tomani Kelepi kei Sofia ni rau sarava na itaba ni sarasara e Peceli. Raica na cakacaka e caka tiko kina.
‘E Bulia na ka Kece o Jiova’
O kila na imatai ni ka e bulia na Kalou? Drau vulica kei Kelepi na veitaravi ni ka e buli.


text:
“Io, kevaka eda sa veivinakati kei na Kalou e na vuku ni nona mate na Luvena, ni da sa veimecaki, ena qai rawarawa cake, ni da sa veivinakati tu, me da vakabulai tiko e na vuku ni nona bula.” — Roma 5:10
Na iyaloyalo yavala, na Passion of the Christ, e sa saravi ka veitalanoataki vakalevu e veiyasa ivuravura. E sa vu ni nodra vakananuma e udolu vakaudolu na tamata, na rarawa levu e sotava ko Jisu, e na dave ni Nona dra e na Nona mate e na kauveilatai. Ia, e vuqa era se sega ni kila vinaka sara na bibi ni dra e a vakadavea. Era sa rairai kila tu beka vakatikina ni a mate ko Jisu e na vukudra, ia e se sega ni curuma sara na uto ni nodra vakanananu na bibi kei na titobu ni loloma talei oqo.
Na kena kilai vinaka na ibalebale ni Nona mate kei na vakadavei ni Nona dra, e sega ni baleta ga me isau ni noda lomatarotaro, se me ka ni ivolatukutuku ni veika e a yaco e na dua na gauna. Na revurevu ni mate kei na tucake tale nei Jisu, e dodo yawa mai e na dela ni veitaba yabaki, ka yacovi keda mai na bula tu e daidai.
E levu vei keda, eda se bera ni kila, na kena rawa ni vakayagataki na dra iJisu ki na veitiki kece sara ni noda bula – o ya ni rawa ni veivakabulai, veitaqomaki, ka veisereki vei keda, ka vakakina vei ira eda lomana. E vakatarai keda na Nona dra, me da kunea na galala, na kaukauwa kei na veisereki, e na veisala eda se sega ni bau nanuma eliu. Ni da vakayagataka na dina ni dra ki na noda bula, eda na qai kunea kina na taucoko ni bula kei na kaukauwa e solia vei keda ko Jisu.
TOLU NA IVAKAMACALA NI DRA
E na noqu a vunau tiko e na dua na bogi e na dua na valenilotu mai Phoenix, e a qai vakaraitaki vei au e dua na raivotu me baleta na kaukauwa levu ni Kalou. E a dolava na mataqu vakayalo na Turaga, ka’u raica ni vaka e dave mai me vaka na dobui e na loma ni macawa na kaukauwa levu oqo. Au a rai basikata na doka ni valenilotu, ka vaka e kovuta tu na lomalagi e dua na kabu damudamu.
E vaka e curuma tu na valenilotu o ya e dua na livaliva se kaukauwa vuni, ka dua na ka au se vakila vakavica ga e liu, se mai na gauna o ya me yacova mai nikua. Au a raica e dua na agilosi ni uqeti ira tiko e so, e na ivavakoso o ya, ka vaka me taviraka tiko na ibe ni valenilotu, me caramaka tiko na sala ni kena vakarau ciqomi na Vosa mai vua na Kalou.
Au a qai taroga vua na Turaga, se cava na ibalebale ni veika au raica tiko – na kabu damudamu kei na agilosi e veivakarautaki tiko. E a qai kaya vei au ni oqo, e vakaibalebale tiko ki na kena veivakasavasavataki kei na veivakatabui na dra ni Lami ni Kalou.
E qai vakaraitaka talega vei au na Turaga e dua na ka, e vaka e dua na Iloilo levu, ka basika vakasauri e na lalaga ni valenilotu. E vaka beka e dua na “screen” levu ni yaloyalo yavala, ka sa tekivu laurai kina e so na veika vakadomobula ka veivakurabuitaki. E na veika oqo, e qai tekivu vakaraitaka kina vei au na Kalou, e tolu na ivakamacala ni dra nei Luvena, na Lami talei ni Kalou, kei na isoro e a cakava e na vukuda mai Kalivari.
NA IVAKAMACALA VAKAIVOLATUKUTUKU
Na imatai ni vakamacala ni dra ni Lami, e ka vakaivolatukutuku. Na ivakamacala oqo e baleta tiko na tabagauna ni 2,000 na yabaki sa oti, e na gauna ka bula kina e vuravura ko Jisu, ka sotava kina na beci, na mavoa, kei na dave ni dra. Na tabagauna lekaleka o ya, e sa dua na tabagauna bibi duadua e na ivolatukutuku kei vuravura. E na nona a colata na ivalavala ca ni tamata kece mai Kalivari – vei ira mai na ivakatekivu, me yacovi ira e na ivakataotioti – e a solia kina vei keda na tamata na galala me da sema tale kina vua na Dauveibuli. E a solia vei keda na iloloma ni galala oqo, me da volekati Koya yani kina e na dua na veitokani veilomani, me vaka e a sa nakita oti tu mai liu.
NA IVAKAMACALA KA KOVUTA NA VEIGAUNA KECE
A ikarua, na vakararawataki nei Jisu, e ivakamacala ka kovuta na veitabagauna kece. E kaya na iVola Tabu, ni “Sai koyakoya tikoga ko Jisu Karisito, e na siga so oti, kei na siga edaidai, kei na veisiga emuri” (Iperiu 13:8). Na Vosa ni Kalou, e tukuni Jisu Karisito talega me “Lami sa vakamatei mai nai vakatekivu kei vuravura” (Vakatakila 13:8). E a navuca na vakararawataki nei Jisu na Kalou, me kovuta na veitabagauna kece, ka sa kilai ni sa vakacavari talega e na vuku ni veitabagauna kece. Sa veirauti sara na dra i Jisu, ka sa dodo mai vei keda kece na tamata e veitabagauna taucoko, na veivosoti ni Kalou.
NA IVAKAMACALA NI “IA TIKOGA”
Katolu, e tiko talega na ivakamacala ni dra, o koya e kaya ni ia tikoga na kena cakacaka. Na dra nei Jisu, e ia tikoga na kena veivakabulai e na vukudra o ira era sa vakabauti Koya; e se rawa ni vakayagataki – ka dodonu me vakayagataki – ki na nodra bula na tamata vakabauta e vuravura raraba.
Na cakacaka ni veivakabulai oqo ni dra, e dodonu me ka eda vakadinadinataka na kena kaukauwa. E dua vei ira na ka e kaya vei au na Kalou, e na vuqa na itukutuku e vakatakila vei au, o ya, me’u “Nanuma na dra!” E dodonu me da nanuma na vu ni kena a dave na dra i Jisu. O keda, eda sa tamata vueti ni Kalou, ka dodonu me da dau kacivaka ka vakatusa na isoro savasava nei Jisu kei na nona dra, o koya ka a dave me savai keda mai na noda ivalavala ca kei na lecaika.
Na ivakaro me da dau vakananuma tikoga na Nona mate kei na dave ni Nona dra, e a solia vei keda ko Jisu e na iotioti ni vakayakavi e a kana vata kina kei ratou na Nona tisaipeli. Oqo e dua na itovo ka sega ni dodonu me da calata se taura vakamamada. E sega ni dodonu me da vakawaletaka na dra i Jisu. E ka mareqeti vua na Kalou, ki vei keda talega. Kevaka e sega na dra, ke sega ni dua vei keda e veitokani rawa vata kei na Tamada vakalomalagi, se me da bula qaqa mai na veitemaki, na ivalavala ca, ka vakakina mai vua na keda meca. E vuku ni dra i Jisu, eda sa semati rawa kina vua na Tamada vakalomalagi, ka soli kina vei keda na kaukauwa me da qaqa mai na veika oqo.
Na kaukauwa ni veivakabulai ni dra ka ia tikoga, e i ulutaga ka vakabibitaki tiko e na kena volai na ivola oqo.
NA ISOLISOLI NI DRA
Na dra i Jisu Karisito e sa dua na vure damudamu ka sega walega ni drodro takosova na veitabayabaki se veitabatamata, ia e drodro takosova talega na veikawatamata kei na veitovo duidui. E vorolaka na bai kecega ka wasei keda tu na tamata. E rawa ni vakawaicalataka na yalo kaukauwa, yalo ni veivakamatei kei na yalo e sinai e na cudru. E tarai ira e kavoro tu na nodra bula kei ira era kunea na mavoa ni yalo. E kauta mai na inuinui, na veisavai, na veivakabulai kei na veisereki.
E na dra i Jisu, eda taukena rawa kina na veisolisoli veivakurabuitaki oqo, ka da na raica e na ivola oqo:
• Eda kunea na bokoci (vosoti) ni noda ivalavala ca (Maciu 26:28).
• Eda savai mai na noda ivalavala ca (Vakatakila 1:5).
• Eda sa rawata na bula sa voli (Efeso 1:7).
• Eda sa vakadonui, ka sega ni beitaki, e mata ni Kalou (Roma 5:9).
• Eda sa kau voleka mai vua na Kalou (Efeso 2:13).
• Eda sa kunea na veivinakati mai vua na Kalou (Kolosa 1:20).
• E sa vui na noda lewa-eloma (Iperiu 9:14).
• Eda sa vakasavasavataki ka vakatabui me nona na Kalou (Iperiu 13:12).
• Eda kunea na doudou me da toro voleka vua na Kalou, me da kerea Nona veivuke (Iperiu 10:19).
• Eda kunea na veivakasavasavataki e veigauna kece
( 1 Joni 1:7).
• Eda rawa ni vakadruka na meca (Vakatakila 12:11).
RAIVOTU NI KAUVEILATAI
E na noqu a masumasu tiko e na dua na siga, au a qai raica na raivotu me baleta na siga ka a mate kina ko Jisu. E kavoro sara ga na utoqu e na veika au raica. Au a raica na nodra sa vakota na ligana ki na kau, ka ra tukia kina na ivako lelevu. Au a raica na kena sa dave ka tiri sobu na Nona dra.
E sega ni dave walega mai ligana, ia e dave talega mai na yagona kece. E a sa warolaki tu vakaca ko Jisu, ka’u sa gadreva dina me’u lako vua ka vukei Koya.
Ko ira na tamata ka ra vakararawataki Koya tiko oqo, era sa vosavosacataki Koya, ka vosabecitaki Koya talega. Ia, e a qai coba sara vei ira na mata i Jisu, ka ra qai veilutuyaki tani mai Vua e na rere. Ia, ni dede vakalailai, era sa tomana tale na nodra vakarautaki Jisu me rube e na kauveilatai. Au a qai raica nodra sa laveti Koya me vakaduri cake e na kauveilatai. Sa dua na ka vakaloloma e na noqu raica, ka sa drodro vakayauyau tu na wai ni mataqu e na levu ni noqu rarawa.
Ia, au a qai raica tale e dua na ka veivakurabuitaki: e udolu vakaudolu na agilosi, era sa tekivu siro sobu mai vakayadudua. Era sega ni laurai mai vei ira na soqo tu e kea, ia au raici ira vinaka tu. Era sa qai tekivu tawana na dra kece nei Jisu ka tiri mai, e loma ni tavaya lalai era kauta voli mai, ka ra sa qai kauta cake tale ki lomalagi.
Sa dua na ka na nodra tagi na agilosi, e na nodra sa kauta lesu tiko na dra nei Jisu. Na iyau talei ka ra kauta tiko o ya, e vakaibalebaletaka tiko na isoro vakaitamera ka sa cakava ko Jisu. E na noqu raivotu tiko e na rere, e sa biti au vakalevu na tagi, ka vakavuna na kena sa lai seyavu yani kina na veika au a raica tiko. Au sa vakadrukai e na isau vakaitamera ka mai sauma ko Jisu e na vukumu kei na vukuqu.
Sa qai tekivu tukuna vei au na Kalou ni gadrevi au me’u vola e dua na ivola me baleta na dra ni Lami ni Kalou. E a vakaraitaka vei au e na raivotu, na veika ka vakavotukanataka na veika e kaya Nona Vosa me baleta na kaukauwa ni dra. Ka sa tekivu vakavulici au talega e na ibalebale ni vakasavasavataki, maroroi, ka sereki e na dra talei nei Jisu ka a dave mai Kalivari.
E a buebue tu na lomaqu e na Nona sa tuberi au na Turaga me’u volavola ka veivosaki kei ira na tamata me baleta na dra talei ni Lami ni Kalou. E na vuqa na raivotu au raica, kei na veika e vakatakilai vakayalo vei au, au sa tekivu raica kina ni sa gadrevi sara ga, ka sega ni rawa ni qai vakasukai, na dave ni dra i Jisu. E dua na vu bibi ni kena gadrevi, ka sega ni rawa ni vakasukai, o ya e baleta ni noda bula e dodonu me voli, ka “Ni sa kena bula ni yago na dra” (Vunau ni Soro 17:11). Eda na raica na ivakamacala ni dra ni bula e na wase ka tarava.
Ni qai sikova talega na website oqo:
http://kaukauwavuni.com/dranilami/
Back to Table of Contents


text:
Na Vakabulabulataki Tale ni Yalomu, Yagomu Kei na Nomu Bula
Na ivola oqo e volai me da wasea kece kina na gone ni Viti e veiyasai vuravura, na veika veivakurabuitaki me baleta na dra talei i Jisu, ka sa cakacaka mana tiko e na nodra bula na tamata.
Au gadreva me’u vakauqeti kemuni mo ni wasea vei ira na wekamuni kei ira na nomuni tokani, me ra vakaivotavota talega e na veika yaga eda rawa ni vulica kina, me da kunea kina na Nona loloma kei na Nona veisereki na noda Kalou.
E koto qori e ra na link ni website oqo, ka ko ni rawa ni vakauta vei ira na nomuni tokani kei ira na wekamuni:
http://kaukauwavuni.com
E cabori e na loloma na ivola oqo ki vua na Lami Talei ni Kalou, o Koya ka a dave na Nona dra me vueti kina na bula druka ni tamata.  Kevaka e a sega na dave ni Nona dra, ke da sa yali tawamudu tu na tamata.
Me vakalougatataki kemuni na Tamada mai cake e na nomuni wilika ka sarava na veika cecere e sa mai vakayacora na Luvena e na kauveilatai, me da vakabulai kina na kai vuravura!
I. Q. Varea
Malevani 2012
————————————————-


text:
Tui Express, Modellbau, Tui Express, Tui Express Db, Tui Express Inc, Tui Glacier Express, Tui Starlight Express, Tui American Express, Tui Ultramar Express Mallorca, Tui Bernina Express, Tui Times Express, Tui Vulkan Express,
ui Express, Ti Express, Tu Express, Tui xpress, Tui Epress, Tui Exress, Tui Expess, Tui Exprss, Tui Expres, uTi Express, Tiu Express, Tu iExpress, TuiE xpress, Tui xEpress, Tui Epxress, Tui Exrpess, Tui Experss, Tui Exprses, TTui Express, Tuui Express, Tuii Express, Tui EExpress, Tui Exxpress, Tui Exppress, Tui Exprress, Tui Expreess, Tui Expresss, T ui Express, Tu i Express, Tui E xpress, Tui Ex press, Tui Exp ress, Tui Expr ess, Tui Expre ss, T6i Express, T7i Express, T8i Express, Tzi Express, Tii Express, Thi Express, Tji Express, Tki Express, Tu7 Express, Tu8 Express, Tu9 Express, Tuu Express, Tuo Express, Tuj Express, Tuk Express, Tul Express, Tui Eapress, Tui Espress, Tui Edpress, Tui Eypress, Tui Ecpress, Tui Ex9ress, Tui Ex0ress, Tui Exßress, Tui Exoress, Tui Exüress, Tui Exlress, Tui Exöress, Tui Exäress, Tui Exp3ess, Tui Exp4ess, Tui Exp5ess, Tui Expeess, Tui Exptess, Tui Expdess, Tui Expfess, Tui Expgess, Tui Expr2ss, Tui Expr3ss, Tui Expr4ss, Tui Exprwss, Tui Exprrss, Tui Exprsss, Tui Exprdss, Tui Exprfss, Tui Expreqs, Tui Exprews, Tui Exprees, Tui Expreas, Tui Expreds, Tui Expreys, Tui Exprexs, Tui Exprecs, Tui Expresq, Tui Expresw, Tui Exprese, Tui Expresa, Tui Expresd, Tui Expresy, Tui Expresx, Tui Expresc, Toi Express, Tuie Express, Tuee Express, Tui Ekspress, Tui Exbress, Tui Exptress, Tui Exprass, Tui Expriss, Tui Expräss